CELEX: 32020D1805
Language: lt
Date: 1606435200000
Title: Komisijos sprendimas (ES) 2020/1805 2020 m. lapkričio 27 d. kuriuo dėl ekologinių kriterijų, taikomų tekstilės gaminiams ir avalynei suteikiant ES ekologinį ženklą, ir su jais susijusių vertinimo bei patikros reikalavimų galiojimo laikotarpio pratęsimo iš dalies keičiami sprendimai 2014/350/ES ir (ES) 2016/1349 (pranešta dokumentu Nr. C(2020) 8152) (Tekstas svarbus EEE)

2020 12 1   
               
               
                  LT
               
               
                  Europos Sąjungos oficialusis leidinys
               
               
                  L 402/89
               
            
         KOMISIJOS SPRENDIMAS (ES) 2020/1805
         2020 m. lapkričio 27 d.
         kuriuo dėl ekologinių kriterijų, taikomų tekstilės gaminiams ir avalynei suteikiant ES ekologinį ženklą, ir su jais susijusių vertinimo bei patikros reikalavimų galiojimo laikotarpio pratęsimo iš dalies keičiami sprendimai 2014/350/ES ir (ES) 2016/1349
         
            
               (pranešta dokumentu Nr. C(2020) 8152)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 2 dalį,
         pasikonsultavusi su Europos Sąjungos ekologinio ženklinimo valdyba,
         kadangi:
         
                     (1)
                  
                  
                     Komisijos sprendime 2014/350/ES (2) nustatytų ekologinių kriterijų, taikomų suteikiant ES ekologinį ženklą tekstilės gaminiams, ir su jais susijusių vertinimo bei patikros reikalavimų galiojimas baigiasi 2020 m. gruodžio 5 d.;
                  
               
                     (2)
                  
                  
                     Komisijos sprendime (ES) 2016/1349 (3) nustatytų ekologinių kriterijų, taikomų suteikiant ES ekologinį ženklą avalynei, ir su jais susijusių vertinimo bei patikros reikalavimų galiojimas baigiasi 2022 m. rugpjūčio 5 d.;
                  
               
                     (3)
                  
                  
                     atsižvelgdama į 2017 m. birželio 30 d. ES ekologinio ženklo tinkamumo patikros išvadas (4), Komisija kartu su ES ekologinio ženklinimo valdyba, prieš siūlydama pratęsti galiojimo laikotarpį, įvertino kiekvienos gaminių grupės aktualumą ir dabartinių ekologinių kriterijų ir su jais susijusių vertinimo bei patikros reikalavimų tinkamumą. Šio vertinimo rezultatai patvirtino, kad gaminių grupės, kurioms taikomi sprendimai 2014/350/ES ir (ES) 2016/1349, taip pat dabartiniai jų ekologiniai kriterijai ir su jais susiję vertinimo bei patikros reikalavimai yra aktualūs ir tinkami;
                  
               
                     (4)
                  
                  
                     be to, atsižvelgdama į 2017 m. birželio 30 d. ES ekologinio ženklo tinkamumo patikros išvadas, Komisija kartu su ES ekologinio ženklinimo valdyba pasiūlė sprendimų, kaip padidinti gaminių grupių sinergiją ir išplėsti ES ekologinio ženklo naudojimą, be kita ko, kai tikslinga, sujungti labai susijusių gaminių grupes ir užtikrinti, kad per peržiūros procesą būtų tinkamai atsižvelgiama į atitinkamų ES politikos sričių, teisės aktų ir mokslinių duomenų suderinamumą;
                  
               
                     (5)
                  
                  
                     siekiant sudaryti dar palankesnes sąlygas pereiti prie plačiau taikomo žiedinės ekonomikos modelio, ES ekologinio ženklo suteikimo tekstilės gaminiams ir avalynei kriterijus ketinama peržiūrėti atsižvelgiant į Naują žiedinės ekonomikos veiksmų planą, kuriuo siekiama švaresnės ir konkurencingesnės Europos (5). todėl tikslinga pratęsti sprendimuose 2014/350/ES ir (ES) 2016/1349 nustatytų ES ekologinio ženklo suteikimo kriterijų galiojimą taip, kad jų galiojimo pabaigos datos sutaptų ir Komisija galėtų vienu metu peržiūrėti abi gaminių grupes ir jas sujungti, jei bus prieita prie nuomonės, kad tai įmanoma;
                  
               
                     (6)
                  
                  
                     siekiant skirti pakankamai laiko užbaigti peržiūros procesą, taip pat suteikti aiškią perspektyvą, kad būtų galima užtikrinti rinkos tęstinumą ir taip sudaryti esamiems ir būsimiems licencijų turėtojams sąlygas išlaikyti jų produktams suteikto ES ekologinio ženklo teikiamą naudą, dabartinių tekstilės gaminiams ir avalynei nustatytų kriterijų ir su jais susijusių vertinimo bei patikros reikalavimų galiojimo laikotarpis turėtų būti pratęstas iki 2025 m. gruodžio 31 d.;
                  
               
                     (7)
                  
                  
                     todėl sprendimai 2014/350/ES ir (ES) 2016/1349 turėtų būti atitinkamai iš dalies pakeisti;
                  
               
                     (8)
                  
                  
                     šiame sprendime nustatytos priemonės atitinka pagal Reglamento (EB) Nr. 66/2010 16 straipsnį įsteigto komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 2014/350/ES 6 straipsnis pakeičiamas taip:
            
               
                  „6 straipsnis
                  Gaminių grupei „tekstilės gaminiai“ nustatyti ekologiniai kriterijai ir su jais susiję vertinimo bei patikros reikalavimai galioja iki 2025 m. gruodžio 31 d.“
               
            
         
         
            2 straipsnis
            Sprendimo (ES) 2016/1349 4 straipsnis pakeičiamas taip:
            
               
                  „4 straipsnis
                  Gaminių grupei „Avalynė“ nustatyti ekologiniai kriterijai ir su jais susiję vertinimo bei patikros reikalavimai galioja iki 2025 m. gruodžio 31 d.“
               
            
         
         
            3 straipsnis
            Šis sprendimas skirtas valstybėms narėms.
         
         
            Priimta Briuselyje 2020 m. lapkričio 27 d.
            
               
                  Komisijos vardu
               
               Virginijus SINKEVIČIUS
               
                  Komisijos narys
               
            
         
         
            (1)  OL L 27, 2010 1 30, p. 1.
         
            (2)  2014 m. birželio 5 d. Komisijos sprendimas 2014/350/ES, kuriuo nustatomi ekologiniai kriterijai, taikomi suteikiant ES ekologinį ženklą tekstilės gaminiams (OL L 174, 2014 6 13, p. 45).
         
            (3)  2016 m. rugpjūčio 5 d. Komisijos sprendimas (ES) 2016/1349, kuriuo nustatomi ekologiniai kriterijai, taikomi suteikiant ES ekologinį ženklą avalynei (OL L 214, 2016 8 9, p. 16).
         
            (4)  Komisijos ataskaita Europos Parlamentui ir Tarybai dėl 2009 m. lapkričio 25 d. Europos Parlamento ir Tarybos reglamento (EB) Nr. 1221/2009 dėl organizacijų savanoriško Bendrijos aplinkosaugos vadybos ir audito sistemos (EMAS) taikymo ir 2009 m. lapkričio 25 d. Europos Parlamento ir Tarybos reglamento (EB) Nr. 66/2010 dėl ES ekologinio ženklo įgyvendinimo peržiūros (COM(2017) 355 final).
         
            (5)  Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Naujas žiedinės ekonomikos veiksmų planas, kuriuo siekiama švaresnės ir konkurencingesnės Europos“ (COM(2020) 98 final).